jkorsvik/nowiki_second_scrape_merged huggingface dataset:
Memory Banda

Memory Banda (født 1997?) er en menneskerettighetsaktivist fra Malawi. Hun stiftet organisasjonen «Let Girls Lead» og engasjerte unge jenter i kampen mot barneekteskap i landet gjennom organisasjonen Girls Empowerment Network (Genet). Etter fem års kamp for å påvirke parlamentsmedlemmene, ble alderen hvor man kan gifte seg, hevet til 18 år gjennom en ny lov mot barneekteskap i 2015. 
Bakgrunnen for Memory Bandas engasjement kommer fra hennes opplevelse da hennes yngre søster ble sendt på leir for å forberedes til ekteskap og kom tilbake gravid da hun var 11 år gammel. Der hun bodde i Malawi var det vanlig å sende jenter på slike leirer når de kom i puberteten. Etter at de kom tilbake, var mange blitt gravide og måtte slutte skolen for å gifte seg. Memory Banda mente det var viktig at jentene selv fikk velge når de skulle gifte seg og at de fikk fullføre skolegang først. Gjennom Genet organiserte hun skriveverksted for jenter som hadde vært på leirene hvor de fortalte om drømmer og tanker om livet. Disse ble samlet i et hefte med tittelen I will marry when I want to og publisert av Genet. 
I 2014 ble hun invitert til FNs generalforsamling for å fortelle om situasjonen. I 2017 deltok hun på Oslo Freedom Forum med et innlegg. I tillegg til å være en aktivist mot barneekteskap, har hun rukket å fullføre grunnskole og å studere på college. 


== Kilder ==
– Søsteren min på 11 år ble gravid med en 20 år eldre mann Artikkel i Bistandsaktuelt 2. juni 2017
Teenage girls in southern Malawi reject ‘sexual cleansing’ Artikkel i The Guardian 18. september 2014
TEDWomen Update: Memory Banda and a warrior’s cry against child marriage Artikkel i Huffington Post 22. september 2016
Om Memory Banda på Oslo Freedom Forums sider
Skårsälven

Skårsälven er ei elv i Årjäng og Eda kommune i Värmlands län i Sverige. Den har utspring i skogene sørvest for Skillingsfors og renner mot sør til Skårsjön. Fra Skårsjön fortsetter elva mot sørvest til den ved riksgrensa løper sammen med Langebekk og danner Ivarsbyälven. På storparten av strekningen nedstrøms Skårsjön danner elva grensa mellom Årjäng og Eda kommune.


== Referanser ==
Hvordan bli kvitt sjefene

Hvordan bli kvitt sjefene (originaltittel 9 to 5) er en amerikansk komediefilm fra 1980, regissert av Colin Higgins. Manuset ble skrevet av Higgins og Patricia Resnick. Jane Fonda, Lily Tomlin og Dolly Parton spiller hovedrollene som tre hardtarbeidende kvinner som drømmer om å ta hevn på deres kjønnsdiskriminerende sjef, spilt av Dabney Coleman. Rollen som sekretæren Doralee Rhodes var Partons aller første filmrolle.
Filmen ble en kassasuksess og spilte inn over 100 millioner dollar i billettinntekter. Parton ble nominert til Oscar for beste sang for signaturlåten «9 to 5», som blir spilt i anslaget. Hun ble også nominert til tre Golden Globes for beste kvinnelige hovedrolle, beste kvinnelige nykommer og beste sang. En fjernsynsversjon av filmen, 9 to 5 gikk i tre sesonger fra 1982 til 1988. Parton skrev også nye låter til musikalversjonen 9 to 5, som hadde premiere på Broadway 30. april 2009.
Det amerikanske filminstituttet kåret Hvordan bli kvitt sjefene til tidenes 74. beste filmkomedie fra USA. Partons «9 to 5» ligger i tillegg på listen over filmhistoriens beste amerikanske filmlåter. Låten har også vunnet en People's Choice Award og to Grammy Awards.


== Handling ==
Judy Bernly (Jane Fonda) prøver å finne seg til rette på sin nye jobb hos Consolidated Companies, men det er vanskelig når hun er underlagt den tyranniske sjefen Franklin Hart jr. (Dabney Coleman). Sammen med kollegene Violet Newstead (Lily Tomlin) og Doralee Rhodes (Dolly Parton) prøver hun å ta rotta på sjefen.


== Medvirkende ==
Jane Fonda som Judy Bernly
Lily Tomlin som Violet Newstead
Dolly Parton som Doralee Rhodes
Dabney Coleman som Franklin M. Hart jr.
Sterling Hayden som Russell Tinsworthy
Elizabeth Wilson som Roz Keith
Henry Jones som Mr. Hinkle
Lawrence Pressman som Dick Bernly
Marian Mercer som Missy Hart
Ren Woods som Barbara
Norma Donaldson som Betty
Roxanna Bonilla-Giannini som Maria Delgado
Peggy Pope som Margaret Foster
Richard Stahl som Meade
Ray Vitte som Eddie Smith
Jeffrey Douglas Thomas som Dwayne Rhodes


== Referanser ==


== Eksterne lenker ==
(en) Hvordan bli kvitt sjefene på Internet Movie Database 
(no) Hvordan bli kvitt sjefene hos Filmfront 
(sv) Hvordan bli kvitt sjefene i Svensk Filmdatabas 
(da) Hvordan bli kvitt sjefene i Danmark Nationale Filminstitut 
(fr) Hvordan bli kvitt sjefene på Allociné 
(nl) Hvordan bli kvitt sjefene på MovieMeter 
(en) Hvordan bli kvitt sjefene på AllMovie 
(en) Hvordan bli kvitt sjefene på Turner Classic Movies 
(en) Hvordan bli kvitt sjefene på Rotten Tomatoes 
(en) Hvordan bli kvitt sjefene på Metacritic
9 to 5

«9 to 5» er en låt komponert av den amerikanske countrysangeren Dolly Parton. Hun spilte den inn for filmkomedien Hvordan bli kvitt sjefene (1980). Den ble utgitt på musikkalbumet til filmen, men er også hovedsingelen på Partons studioalbum 9 to 5 and Odd Jobs. Singelen ble utgitt 29. november 1980.
Parton ble nominert til Golden Globe og Oscar for beste sang for arbeidet med låten. Den ble også nominert til fire Grammy Awards, blant annet årets beste sang, og vant to for beste countrylåt og beste kvinnelige countryartist. Det amerikanske filminstituttet har kåret «9 to 5» til filmhistoriens 78. beste filmlåt fra USA.Låten ble utgitt sammen med en musikkvideo som inneholdt klipp fra filmen.
Den svenske countryartisten Kikki Danielsson covret låten på albumet Just Like a Woman (1981). Sangen er også med på flere av Partons samlealbum, blant annet The Essential Dolly Parton (2005) og Playlist: The Very Best of Dolly Parton (2008).


== Referanser ==


== Eksterne lenker ==
Sangtekst hos dollyon-line.com
Full sangtekst til denne sangen hos MetroLyrics
Vagos Motorcycle Club

Vagos Motorcycle Club, også kjent som Green Nation, er en kriminell enprosenters motorsykkelklubb dannet i 1965 i San Bernardino i California. Emblemet til motorsykkelklubben skal forestille den norønne guden Loke som kjører en motorsykkel. Medlemmer av klubben bruker ofte grønne plagg.Vagos har rundt 4 000 medlemmer fordelt på 200 avdelinger. Disse avdelingene finnes i de amerikanske statene Arizona, California, Hawaii, Nevada, Oregon, Utah, Missouri, rundt over Canada, flere steder i Europa og totalt ti avdelinger i Mexico (Baja California, Jalisco og Mexico City). To hundre medlemmer er i Inland Empire (California), samme sted som klubben ble etablert på 1960-tallet.
I 2013 utvidet Vagos seg til Sverige og Australia.


== Historie ==
Under andre verdenskrig kjørte mange soldater motorsykler og knyttet seg sterkt til dem. De klarte derfor ikke å forlate motorsyklene etter krigen. Motorsykkelentusiaster dannet klubber i perioden hot rod-biler var populært. I 1948 dannet Hells Angels sin første avdeling i San Bernardino i California. De delte på den tiden gatene med en motorsykkelklubb kalt Psychos. I 1965 oppsto det uenigheter mellom noen av medlemmene i Psychos. Dette førte til at enkelte Psychos-medlemmer forlot klubben og dannet Vagos MC. Klubbfargen deres skal hylle Vagos-grunnleggernes meksikanske arv. Utvidelsen deres startet i California med Riverside og Sør-California som noen av de første områdene, før de videre slo seg ned i Mexico og Europa.


== Medlemskap ==
Hovedsakelig består Vagos av hispanic og kaukasiske menn.


== Referanser ==


== Eksterne lenker ==
(en) Offisielt nettsted
Krépin Diatta

Krépin Diatta (født 25. februar 1999) er en senegalesisk fotballspiller som spiller for AS Monaco FC.Han skrev under på en 4-års kontrakt for Sarpsborg 08 den 26. februar 2017. Midtbanespilleren kan bekle både kant-, sentral- og offensiv midtbaneposisjon.Den 3. januar 2018 skrev han under en fire og et halvtårskontrakt med den belgiske klubben Club Brugge.


== Landslaget ==
Han ble tatt ut i Senegals tropp til VM i fotball 2022 i Qatar.


== Referanser ==


== Eksterne lenker ==
(en) Krépin Diatta – UEFA 
(fr) Krépin Diatta – LÉquipe 
(en) Krépin Diatta – Transfermarkt 
(en) Krépin Diatta – national-football-teams.com 
(en) Krépin Diatta – WorldFootball.net 
(en) Krépin Diatta – Soccerbase.com 
(en) Krépin Diatta – FootballDatabase.eu 
(en) Krépin Diatta – Soccerway 
(en) Krépin Diatta – PlaymakerStats.com 
(en) Krépin Diatta – FBref 
«Krépin Diatta», profil på Sarpsborg 08 FFs hjemmeside
«Krépin Diatta», profil på NFFs hjemmeside
«Krépin Diatta», profil på soccerway.com (en)
Reidar Melien

Reidar Alfred Melien (født 14. februar 1926, død 29. april 2021 i Asker) var statssekretær for Trygve Lie og Karl Trasti i Industridepartementet fra 1963 til 1965.Han var plansjef/direktør i Årdal og Sunndal Verk fra 1965 til 1983. I 1983 etablerte han et miljøteknologiselskap. Han var styreformann i oljeselskapet Pelikan fra 1973 til 1983, styremedlem i et brasiliansk selskap fra 1974 til 1983, og styreformann i et norsk-tysk selskap fra 1979 til 1982.
Melien var medlem i en rekke utvalg og råd.


== Referanser ==


== Eksterne lenker ==
(no) Reidar Melien hos Norsk senter for forskningsdata
Videoredigeringsprogramvare

Videoredigeringsprogramvare er en applikasjonsprogramvare som håndterer postproduksjon videoredigering av digitale videosekvenser på en datamaskins ikke-lineære redigeringsystem. Slik programvare har erstattet verktøy for redigering av tradisjonell nitratfilm som er produsert av celluloid og online redigering av analoge videobånd.


== Referanser ==
Tjerand Lunde

Tjerand Tormod Lunde (født 31. mars 1934 på Valen i Kvinnherad, død 5. juli 2017 samme sted) var en norsk psykiater og friidrettsutøver. Han var administrerende overlege ved Valen sykehus og hadde der i perioder eneansvaret faglig og administrativt. Lunde fikk i 2006 Kongens fortjenstmedalje i gull for sitt virke ved Valen i 35 år. Faren Konrad Lunde var direktør ved Valen i 42 år.
Tjerand Lunde var leder av idrettslaget Trio fra 1976 til 2012, og ble selv kretsmester i friidrett 36 ganger. Han var en god tikjemper og ble norsk juniormester og tok flere medaljer i norgesmesterskap for senior. Han ble norgesmester i stavsprang i 1953 (junior), i seniorklassen tok han bronse i stav i 1958 og i lengde i 1957. Som veteran ble han norsk mester 10 ganger. Han spilte fotball på det lokale laget. Han fikk Kvinnherad kommunes kulturpris i 2002 og Kvinnherads idrettspris i 2013. Lunde representerte Senterpartiet i kommunestyret.


== Referanser ==


== Eksterne lenker ==
http://valestiftinga.no/konrad.html
Daniel Stefański

Daniel Bogdan Stefański (født 2. eller 7. juli 1977 i Bydgoszcz) er en polsk fotballdommer som til daglig dømmer i landets øverste divisjon Ekstraklasa. I tillegg har han dømt flere internasjonale kamper på aldersbestemt nivå både i regi av FIFA og UEFA.
Stefański begynte sin profesjonelle dommerkarriere i 2007 og debuterte på landets øverste nivå den 14. august 2009 under kampen mellom Ruch Chorzów og Arka Gdynia (1–0). Hans første europacupkamp kom den 4. juli 2013, da han dømte første kvalifiseringsrunde av UEFA Europa League 2013/14 mellom Gandzasar FC og FK Aktobe (1–2).Han har dømt flere landskamper på U-19 og U-21-nivå, blant annet flere kamper under kvalifisering til europamesterskap for EM U-19 og U-21. Stefański debuterte internasjonalt som hoveddommer på øverste nivå den 3. juni 2014, da han dømte vennskapskampen mellom Sveits og Peru (2–0).


== Referanser ==


== Eksterne lenker ==
(en) Daniel Stefański – Transfermarkt (dommer) 
(en) Daniel Stefański – WorldFootball.net (dommer) 
(en) Daniel Stefański – Soccerway 
(en) Daniel Stefański – EU-Football.info (dommer) 
(en) Daniel Stefański – PlaymakerStats.com (dommer) 
(en) Dommerprofil hos Worldreferee.com
Aaron Bresland

Aaron Bresland (født 4. juli 1997) er en australsk friidrettsutøver som konkurrerer i sprintløp.


== Idrettskarriere ==
Bresland er delstatsmester i Western Australia State på 100 meter i 2015, 2016 og 2016, og på 200 meter i 2015 og 2017. Han fikk bronse på 100 meter i det australske mesterskapet i friidrett 2017.Han var tatt ut til Australias stafettlag på 4 x 100 meter i Stafett-VM i friidrett 2017, men han deltok ikke i mesterskapet.


== Referanser ==


== Eksterne lenker ==
(en) Aaron Bresland – World Athletics 
(en) Profil på All-Athletics.com Arkivert 16. august 2017 hos Wayback Machine.
Rohan Browning

Rohan Browning (født 31. desember 1997) er en australsk friidrettsutøver som konkurrerer i sprintløp.


== Idrettskarriere ==
Browning kom på fjerdeplass på 100 meter i det australske mesterskapet i friidrett 2017.Under Stafett-VM i friidrett 2017 var han tatt ut på Australias stafettlag på 4 x 100 meter, men han deltok ikke i mesterskapet.Han representerte Australia under VM i friidrett 2017, og deltok i 4 x 100 meter stafett. Australia løp på 38,88 i forsøksheatet, og gikk ikke videre til semifinalen.
Han deltok på 100 meter under VM i friidrett 2019 der han ble slått ut i forsøksheatene.I 2021 representerte han landet sitt under Sommer-OL 2020 i Tokyo på 100 meter der han ble utslått i semifinalen.


== Referanser ==


== Eksterne lenker ==
(en) Rohan Browning – Olympics.com 
(en) Rohan Browning – Olympedia 
(en) Rohan Browning – Australian Olympic Committee 
(en) Rohan Browning – World Athletics 
(en) Rohan Browning – Athletics Australia
Mason Cohen

Mason Cohen (født 10. september 1996) er en australsk friidrettsutøver som konkurrerer i sprintløp.


== Idrettskarriere ==
Cohen ble delstatsmester på 800 meter i New South Wales i 2015 og 2016. Han kom på sjetteplass på 800 meter under det australske mesterskapet i friidrett 2017Under Stafett-VM i friidrett 2017 deltok han på Australias mixlag på 4 x 400 meter, der Australia kom på femteplass.


== Referanser ==


== Eksterne lenker ==
(en) Mason Cohen – World Athletics 
(en) Mason Cohen – Athletics Australia 
(en) Profil på All-Athletics.com Arkivert 16. august 2017 hos Wayback Machine.
Kevin Knappen

Ole Kevin Knappen (født 7. april 1977 i Løten) er en norsk fotballtrener og tidligere fotballspiller som er hovedtrener for Bryne.Han har tidligere vært hovedtrener for Elverum Fotball, Brumunddal Fotball, Hamarkameratene og Hødd. Har samtidig jobbet som kroppsøvingslærer ved Elverum videregående skole og solør videregående skole.Knappen innehar UEFA A-lisens og ble kåret til «årets unge trener» av Norsk Fotballtrenerforening i 2012. Knappen har tidligere spilt fotball for blant andre Løten, HamKam, Elverum, Ullern Fotball og Nybergsund IL-Trysil.
Han sluttet som hovedtrener i Ham-Kam etter 2018-sesongen.På nyåret i 2019 ble det kjent at Knappen fikk tildelt rollen som assistenttrener for det norske J19-landslaget, og på høsten samme år, signerte han en kontrakt med Idrottslaget Hødd.


== Referanser ==


== Eksterne lenker ==
(en) Kevin Knappen – Transfermarkt (manager)
Dennis Johnsen

Dennis Tørset Johnsen (født 17. februar 1998) er en norsk fotballspiller som spiller for den italienske klubben FBC Unione Venezia.Han er sønn til tidligere fotballspiller Tor Gunnar Johnsen.


== Karriere ==
Johnsen startet sin utvikling i klubben Tiller sør i Trondheim og gikk over til rekrutteringslaget i Rosenborg BK i 2013. Han ble norgesmester med Rosenborg på G16-nivå i 2014 og bidro også til NM-gull på G19-laget før han dro utenlands i 2015 kjøpt opp av SC Heerenveen. I august 2017 gikk han videre til Ajax og fikk der sin debut på førstelaget 25. oktober der han var nær ved å skåre.
Dennis gikk tidlig stort sett under radaren når det gjaldt å bli vurdert for spill på yngre landslag med kun to privatkamper for U18-landslaget i 2016 mot Danmark og Sverige. I 2017 ble han tatt inn i U21-landslaget der han i løpet av tre sesonger spilte 17 kamper og skåret 2 mål.
Han er kjent for sin store fart, med og uten ball.


=== Landslaget ===
Den 28. september 2021 ble han tatt ut i sin første landslagstropp for Norge i kampene mot Tyrkia (8. oktober) og Montenegro (11. oktober).Den 11. oktober 2021 fikk han sin første landskamp for Norge mot Montenegro, og noterte seg en målgivende pasning i debuten. 


== Referanser ==


== Eksterne lenker ==
(en) Dennis Tørset Johnsen – Transfermarkt 
(en) Dennis Tørset Johnsen – national-football-teams.com 
(en) Dennis Tørset Johnsen – Soccerway 
(en) Dennis Tørset Johnsen – EU-Football.info 
(no) Dennis Tørset Johnsen – Norges Fotballforbund 
(en) Dennis Tørset Johnsen – FBref
Guillermo Fariñas

Guillermo Fariñas Hernández (født 3. januar 1962 i Santa Clara på Cuba) er en kubansk journalist, psykolog og menneskrettighetsaktivist som i 2010 ble tildelt Sakharovprisen for sitt arbeid for menneskerettigheter og ytringsfrihet på Cuba. Han deltok på Oslo Freedom Forum 2017.I begynnelsen av 1980-årene deltok Guillermo Fariñas som soldat i Cubas militære engasjement i Angola. Vel hjemme igjen ble han fagforeningsleder for en helsefagforening. Her avslørte han korrupsjon i helsevesenet og ble fengslet for sine avsløringer. I 2006 gjennomførte han en sju måneder lang sultestreik mot myndighetenes restriksjoner på Internett og siden har han gjennomført mer enn 20 sultestreiker i protest mot kubansk styre.


== Referanser ==
Airco DH.16

Airco DH.16 var en fire-seters britisk dobbeltdekker bygget for ruteflyvning sent på 1910-tallet. Det var konstruert av Geoffrey de Havilland, Aircos sjefskonstruktør.


== Konstruksjon og utvikling ==
DH.16 var basert på Airco DH 9.A, men med et bredere skrog som ga plass til fire passasjerer i en innelukket kabin, pluss piloten i en åpen cockpit. Prototypen fløy første gang i mars 1919 fra Hendon Aerodrome. Ni fly ble bygget, alle med unntak av ett levert til Aircraft Transport & Travel Limited (AT&T). AT&T brukte det første flyet til rundflyvning. Den 25. august 1919 ble det tatt i bruk på en rute London-til Paris. Ett fly ble solgt til River Plate Aviation Company i Argentina, for å brukes på en rute mellom Buenos Aires og Montevideo.AT&T opererte en rute fra Londons Hounslow Heath Aerodrome til Paris, samt en rute fra Croydon Airport til Amsterdam på vegne av KLM. Den 17. mai 1920 fløy en AT&T,  DH.16 (G-EALU) den første KLM-rute mellom London og Amsterdam.. I desember 1920 ble AT&T lagt ned og de gjenværende syv fly ble lagret. To ble senere brukt til transport av aviser og de andre fem ble hugget opp. Den 10. januar 1923 ble det ene av de to avisflyene utsatt for et fatalt havari, og DH.16 ble trukket tilbake for godt.


== Varianter ==
De første seks hadde en 320 hk, (239 kW) Rolls Royce Eagle VIII rekkemotor, de siste tre en kraftigere 450 hk Napier Lion stjernemotor.


== Operatører ==
Argentina ArgentinaRiver Plate Aviation Company – et tidligere AT&T fra 1920.Nederland NederlandKLM –opererte med Aircraft Transport and Travel fly .Aircraft Transport and Travel Limited – alle ni DH.16s opererte fra 1919 til 1922.
De Havilland Aeroplane Hire Service – tidligere  AT&T fly fra 1922 til 1923.


== Spesifikasjoner (AS.5B) ==


== Referanser ==


=== Litteratur ===
The Illustrated Encyclopedia of Aircraft (Part Work 1982–1985)
Jackson, A.J.: British Civil Aircraft since 1919 Volume 2 . Utgiver Putnam,  London|isbn=0-370-10010-7
Jackson, A.J,: De Havilland Aircraft since 1909. Utgiver Putnam, London |isbn= 0-851-77800-7


== Eksterne lenker ==
(en) Airco DH.16 – kategori av bilder, video eller lyd på Commons

Airco D.H.16 – British Aircraft Directory
Silkwood

Silkwood er en amerikansk biografisk dramafilm fra 1983, regissert av Mike Nichols. Meryl Streep, Cher og Kurt Russell spiller hovedrollene. Manuset til Nora Ephron og Alice Arlen er basert på livet til Karen Silkwood (spilt av Streep).
Karen Silkwood var en varsler og aktivist som døde i en mystisk bilulykke etter å ha gjort opprør mot manglende sikkerhet ved plutoniumfabrikken Kerr-McGee i Oklahoma. I virkeligheten førte hendelsene til en rettssak i 1979, som endte med at Silkwoods barn fikk 1,3 millioner dollar i skadeerstatning.Silkwood ble hovedsakelig spilt inn i New Mexico og Texas med et budsjett på ti millioner dollar. Manusforfatterne vektla Silkwoods historie da de skrev manuset. Filmen var også sett på som den første «seriøse» filmen for både Cher og Russell. Cher hadde vært mest kjent for sangkarrieren, mens Russell var mest kjent for actionfilmer.


== Handling ==
Karen Silkwood (Meryl Streep) arbeider på plutoniumfabrikken Kerr-McGee i Oklahoma. Fabrikken skal levere en stor ordre, og ledelsen blir uforsiktig med sikkerhetsrutinene. Arbeidstakernes sikkerhet blir unødig satt i fare. Silkwood slår alarm og tar kontakt med fagforeningen, som ser en gyllen muligheten for pressedekning. Arbeidet som varsler får også konsekvenser hos Silkwoods nærmeste, spesielt kjæresten Drew Stephens (Kurt Russell) og bestevenninnen Dolly Pelliker (Cher).


== Medvirkende ==
Meryl Streep som Karen Silkwood
Kurt Russell som Drew Stephens
Cher som Dolly Pelliker
Craig T. Nelson som Winston
Fred Ward som Morgan
Diana Scarwid som Angela
Ron Silver som Paul Stone
Josef Sommer som Max Richter
Charles Hallahan som Earl Lapin
Sudie Bond som Thelma Rice
Henderson Forsythe som Quincy Bissell
Bruce McGill som Mace Hurley
David Strathairn som Wesley
M. Emmet Walsh som Walt Yarborough
Ray Baker som Pete Dawson
Will Patton som Joe
E. Katherine Kerr som Gilda Schultz
J.C. Quinn som Curtis Schultz


== Utmerkelser ==
Filmen fikk god kritikk, spesielt for de tre hovedrollene. Silkwood ble nominert til fem Oscar-priser for beste kvinnelige hovedrolle (Streep), beste kvinnelige birolle (Cher), beste regi (Nichols), beste originalmanus (Ephron og Arlen) og beste filmklipp (Sam O'Steen). Cher vant en Golden Globe for sin rolletolkning. Silkwood har dukket opp på flere av det amerikanske filminstituttets lister. Den ligger på 66.-plass på listen «AFI's 100 Years…100 Cheers», en oversikt over de 100 mest inspirerende spillefilmene fra USA. Streeps rollefigur Karen Silkwood ble også kåret til filmhistoriens 47. beste helteskikkelse.


== Referanser ==


== Eksterne lenker ==
(en) Silkwood på Internet Movie Database 
(no) Silkwood hos Filmfront 
(sv) Silkwood i Svensk Filmdatabas 
(da) Silkwood i Danmark Nationale Filminstitut 
(fr) Silkwood på Allociné 
(nl) Silkwood på MovieMeter 
(en) Silkwood på AllMovie 
(en) Silkwood på Turner Classic Movies 
(en) Silkwood på Rotten Tomatoes 
(en) Silkwood på Metacritic
Kevin Abstract

Clifford Ian Simpson (født 16. juli 1996), bedre kjent som Kevin Abstract, er en amerikansk rapper, singer-songwriter, og regissør. Han er også en av grunnleggerne, og kanskje det mest sentrale medlemmet i det amerikanske boybandet Brockhampton.
Som soloartist ga Abstract ut sitt debutalbum, MTV1987, i 2014. Hans andre album, American Boyfriend: A Suburban Love Story ble sluppet i november 2016. Det siste albumet, Arizona Baby kom ut i 2019.


== Eksterne lenker ==
(en) Offisielt nettsted 
(en) Kevin Abstract – kategori av bilder, video eller lyd på Commons 
(en) Kevin Abstract på Internet Movie Database 
(en) Kevin Abstract på Apple Music 
(en) Kevin Abstract på Discogs 
(en) Kevin Abstract på MusicBrainz 
(en) Kevin Abstract på SoundCloud 
(en) Kevin Abstract på Spotify 
(en) Kevin Abstract på Songkick 
(en) Kevin Abstract på Genius — sangtekster 
(en) Kevin Abstract på AllMusic 
Kevin Abstract på Twitter 
Kevin Abstract på Facebook 
Kevin Abstract på Instagram
Östen (innsjø)

Östen er en innsjø i Årjäng kommune i Värmland. Den har et areal på 3,86 km² og en høyde på 111,4 meter over havet. Innsjøen har utløp til Upperudsälven og kan nås av båter via Dalslands kanal.


== Referanser ==
Brasil under VM i friidrett 2013

Brasil deltok under VM i friidrett 2013 (utendørs) fra 10. august til 18. august 2013 i Moskva i Russland.


== Resultater (ufullstendig) ==
(q – kvalifisert, NM – intet gyldig resultat, SB – sesongbeste)


=== Menn ===
Bane- og landeveisøvelser


== Referanser ==